text: En 33-årig mand begik grov vold mod sin unge kæreste
  11 juli 2014 kl. 13.38
  En kvinde på 21 har været udsat for grov vold fra sin 33-årige kæreste fra Årre ved Varde.
  Manden blev i dag varefængslet i fire uger.
  Han er sigtet for at have slået sin kæreste, holdt en kniv for halsen af hende og truet med at slå hende ihjel.
  Anklagemyndigheden ved Syd- og Sønderjyllands politi ønskede manden fængslet for drabsforsøg, da kvinden efter lægernes udsagn var i livsfare, fordi manden blandt andet havde taget kvælertag på hende. 
  Dommeren ville dog kun fængsle for grov vold.
  